Document ID: 32001R1413

Kommissionens forordning (EF) nr. 1413/2001
af 12. juli 2001
om sjette ændring af forordning (EF) nr. 785/95 om gennemførelsesbestemmelser til Rådets forordning (EF) nr. 603/95 om den fælles markedsordning for tørret foder
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 603/95 af 21. februar 1995 om den fælles markedsordning for tørret foder(1), senest ændret ved forordning (EF) nr. 1347/95(2), særlig artikel 18, og
ud fra følgende betragtninger:
(1) For at undgå enhver risiko for dobbeltbetaling af støtte for et givet areal betragtes grønthøstet korn, hele planter, umodne kerner, som nævnt i bilag I, punkt I, til Rådets forordning (EF) nr. 1765/92(3), og som har været dyrket på arealer, der ikke er anført i ansøgningen om hektarstøtte med henblik på den støtte til markafgrøder, som er omhandlet i ovennævnte forordning, som "kunsttørret foder", jf. artikel 2, stk. 1, litra a), tredje led, i Kommissionens forordning (EF) nr. 785/95 af 6. april 1995 om gennemførelsesbestemmelser til Rådets forordning (EF) nr. 603/95 om den fælles markedsordning for tørret foder(4), senest ændret ved forordning (EF) nr. 676/1999(5).
(2) Nævnte forordning (EØF) nr. 1765/92 blev ophævet ved og erstattet med Rådets forordning (EF) nr. 1251/1999(6).
(3) Forordning (EF) nr. 785/95 bør derfor ændres tilsvarende.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Tørret Foder -
UDSTEDT FØLGENDE FORORDNING:
Artikel 1
Artikel 2, stk. 1, litra a), tredje led, i forordning (EF) nr. 785/95 affattes således: "- grønthøstet korn, hele planter, umodne kerner, som nævnt i bilag I, punkt I, til Rådets forordning (EF) nr. 1251/1999(7), og som har været dyrket på arealer, der ikke er anført i ansøgningen om hektarstøtte med henblik på den støtte til markafgrøder, som er omhandlet i nævnte forordning."
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. juli 2001.

Labels: 17
5
6